ઉત્તરપ્રદેશના મુખ્યમંત્રી યોગી આદિત્યનાથે આ ઘટના અંગે દુઃખ વ્યક્ત કર્યુ છે અને અધિકારીઓને ઘાયલોને તમામ જરુરી સારવાર પુરી પાડવા આદેશ કર્યા છે. વહેલી સવારે ૫ વાગ્યે આ દુર્ઘટના સર્જાઈ હતી. ડ્રાઈવરને ઝોકુ આવી જતા તેણે સ્ટેરીંગ પરથી કાબુ ગુમાવ્યો અને બસ ડિવાઈડર સાથે અથડાઈને પલટી ખાઈ ગઈ હતી. બસ મંગળવારે રાત્રે ૧૦ વાગ્યે જયપુરથી ઉપડી હતી, જેમાં ૯૦ મુસાફરો સવાર હતા. દુર્ઘટનાના પગલે આસપાસના લોકો ઘટના સ્થળે દોડી આવ્યા હતા. જેમણે રેસ્ક્યુ ઓપરેશનમાં પોલીસની મદદ કરી હતી. સ્થાનિક પ્રશાસને ઘાયલોને તમામ પ્રકારની સારવારની ખાતરી આપી છે.